'n Ondersoek na die betekenis wat vroue heg aan alkoholgebruik tydens swangerskap
Aldrich, Marissa (2017-12)
AFRIKAANSE OPSOMMING : Alhoewel spekulasie rondom die toksisiteit van alkohol dekades gelede reeds begin het, is die term Fetale alkohol spektrum versteuring (Engelse afkorting: FASD) en die blywende effekte daarvan op menslike ontwikkeling 'n relatief nuut en onbekende onderwerp vir baie. Navorsing toon egter dat FASD een van die grootste voorkombare geboorteafwykings is. Dit is dus duidelik dat FASD, wat deur alkoholinname tydens swangerskap veroorsaak word, iets is wat intensiewe aandag, navorsing en intervensies verdien. Aangesien ander kwalitatiewe studies in die veld hoofsaaklik op die effekte van FASD op die kind fokus, was die uitgangspunt van hierdie studie die houdings en ervarings van moeders wat tydens swangerskap drank gebruik het of tans steeds gebruik. Sekondêre doelwitte was om die waarde wat die deelnemers heg aan alkoholgebruik, hul kennis van FASD en die rol van geestespyn/sielkundige nood op hul motivering om drank te gebruik, te verstaan. Deelnemers ryk aan inligting is doelgerig geïdentifiseer en genader vir vrywillige deelname. Die kriteria wat in ag geneem is, is eerstens dat die deelnemer reeds 'n moeder moet wees van 'n kind en/of tans swanger moet wees. Tweedens was dit 'n vereiste dat die deelnemers alkohol gebruik het tydens swangerskap of tans ook steeds inneem. 'n Interpretivistiese paradigma het die navorsingsproses gerig, en daar is gepoog om meer te verstaan van die deelnemers se lewenssituasies, van hul unieke lewens binne spesifieke kontekste. Data is ingesamel deur semi-gestruktureerde onderhoude met oop-einde vrae, sowel as met twee kreatiewe aktiwiteite, naamlik die teken van 'n lewenslyn volgens die metafoor van die lewe-as-'n-rivier, en deur die gebruik van 'n sandbak en miniatuur figuurtjies. Inligting is tematies ge-analiseer waarna die bevindinge aangebied is in 'n narratiewe formaat, deur elke deelnemer se storie te vertel. Die navorsingsbevindinge het getoon dat die deelnemers oor 'n beperkte en/of verwronge begrip van FASD beskik en dat verskeie faktore 'n rol kan speel ter vorming
Please refer to this item in SUNScholar by using the following persistent URL: http://hdl.handle.net/10019.1/102909